To All Trains

***To All Trains*** é o sexto álbum de estudio da banda estadounidense de noise rock Shellac, publicado o 17 de maio de 2024 a través do selo Touch and Go. Trátase do primeiro traballo de estudio do grupo nunha década e da súa derradeira gravación antes da morte de Steve Albini días antes do lanzamenro do disco. A gravación realizouse ao longo de varios anos e non foi promovida con avances, sinxelos ou xiras. A publicación coincidiu coa dispoñibilidade da música de Shellac en servizos de *streaming* musicais por primeira vez en anos.

O disco foi gravado e mesturado nos estudios Electrical Audio de Albini en Chicago, en catro sesións entre os anos 2017 e 2022 debido ás numerosas responsabilidades dos membros da banda.

## Recepción 
*To All Trains* recibiu críticas moi positivas. Segundo o agregador de recensións Metacritic, *To All Trains* recibiu unha "acamación universal" baseada nunha puntuación media ponderada de 85 sobre 100 de 7 recensións de críticos. Escribindo para AllMusic, o crítico Mark Deming dixo que "é practicamente imposible escoitar a música sen escoitala a través do filtro da dor, o cal é estraño, xa que é unha música que soa musculosa, vital, e moi viva" e a banda é "unha máquina de math rock esvelta e mesquiña... [con] concisión das cancións [que] fai que isto sexa unha experiencia de escoita sen alento e enérxica". Lux Sparks-Pescovitz de *BoingBoing* recomendou este álbum a todo o mundo, incluídos aqueles non familiarizados cos anteriores traballos de Albini e comparou favorablemente este álbum co blues rock, The Raconteurs e o último álbum de estudio de David Bowie, *Blackstar*. En *Clash Music*, Cal Cashin describiu o álbum como "rock mutante de repartir estopa" que "mostra unha banda de rock que ten toda a razón sobre ser unha banda de rock". En *Kerrang!*, Olly Thomas aclamou o lanzamento como "unha clase maxistral na entrega de precisión musical cun subsolo de contundencia e tensión".

Paul Brannigan, de *Louder Sound*, cualificouno como "tan emocionantemente intenso, escuro e agradablemente pouco sentimental como se esperaba" con emocións "abrasivas [e] tipicamente pouco sentimentais", e tamén tolas, describindo a música no seu conxunto como "nunca menos que convincente de principio a fin, nunca menos que un bo rato sombríamente fermoso". En *Louder Than War*, John Robb outorgoulle ao álbum a puntuación perfecta e cualificouno como "outra ollada ao apertado mundo da banda e outra celebración do seu xenio minimalista" que "soa tan emocionante e fresco como calquera cousa que fixeran nunca". Os editores de *Pitchfork* incluírono nunha lista curta dos oito mellores álbums da semana, cualificándoo como un "disco de ruído xusto e desenfreado", e o crítico Christopher R. Weingarten escribiu máis tarde que "camiña naturalmente polo mesmo camiño e, se as circunstancias o permitisen, probablemente se tería apreciado simplemente como pouco máis que o sexto excelente disco de Shellac".

## Listaxe de cancións 
## Persoal
**Shellac**
*Steve Albini&nbsp;- guitarra, voces, gravación, produción, masterización no Chicago Mastering Service
*Todd Trainer&nbsp;- batería
*Bob Weston&nbsp;- baixo, voces, masterización, fotografía

**Persoal adicional**
*David Babbitt&nbsp;- deseño da portada
*Matthew Barnhart&nbsp;- axudante de gravación
*Greg Norman&nbsp;- axudante de gravación
*Ungiedem Zaneta Ogar - mestura de son en directo
*Jon San Paolo&nbsp;- axudante de gravación
*Gregoire Yeche&nbsp;- axudante de gravación
## Notas